
Kompetanseveileder for DNT Lillehammer

Dette er en oversikt over kompetansekrav til turledere på forskjellige type turer, og kravet til antall turledere på oppdrag. 

Kompetanseveileder fjellsport er under revisjon, og det vil trolig bli slik at denne vil gi føringer på all aktivitet på vinterføre. Dette vil medføre justeringer av kravene under. 

Turlederkompetanse
Her vises hvilken kompetanse du tilegner deg gjennom DNTs ulike turleder- og aktivitetsleder kurs. 
Aktivitetslederkurs: Kurset har en varighet på 3 timer gir grunnleggende kunnskap om turledelse for barn og barnefamilier og kvalifiserer til å lede familieturer/arrangement i nærmiljøet. 
Nærturlederkurs: Kurset har en varighet på 4 timer og er et kurs som kvalifiserer til å lede kortere dagsturer, opptil fem timer, i områder hvor nærturleder er lokalkjent.
Grunnleggende turlederkurs: Som grunnleggende turleder er du kvalifisert til å lede turer i lavlandet på sti og vei, hovedsakelig på sommerstid. 
Sommer-turlederkurs: En sommerturleder i DNT kan ta med seg et turfølge på fjellet i sommerhalvåret, også i krevende terreng. Turene arrangeres gjerne med overnatting på DNT-hytter.
Vinter-turlederkurs: En vinterturleder i DNT kan lede turer på høyfjellet i vinterhalvåret, også i krevende terreng.  
Definisjoner
Nærområdet
DNT Lillehammers nedslagsfelt; Lillehammer, Gausdal, Øyer og nordre del av Lillehammer.
Lavlandet
I utgangspunktet under 900 moh., her utvises skjønn.

Fjellet/ høyfjellet
I utgangspunktet over 900 moh., her utvises skjønn.

Kortere nærturer
Turer av 2-3 timers varighet i nærområdet i lavlandet, som for eksempel mandagsturer, tirsdagsturer, Barnas turlag-turer, Torsdagstrøkken og DNT tilrettelagt-turer:
· Minimum 1 turleder, med minst en medhjelper 
· Minimum 2 turledere ved mer enn 16 deltakere 
· Turledere må ha minimum nærturlederkurs/ Aktivitetslederkurs
· Aktivitetsledere i Barnas turlag kan benytte foreldre som medhjelpere 
Dagsturer
Dagsturer til fots
Dagsturer i lavlandet:  
· Minimum to turledere
· Alle turledere må ha grunnleggende turlederkurs 
Dagsturer på fjellet:
· Minimum to turledere 
· Minst en turleder må ha sommerturlederkurs, turleder 2 må ha grunnleggende turlederkurs
Dagsturer på ski 
Skiturer i lavlandet i eller i tilknytning til oppkjørte/ kvistede skiløyper/ tilsvarende:  
· Minimum to turledere 
· Alle turledere må ha grunnleggende turlederkurs
· Det er ønskelig at turledere har vinterturlederkurs men ikke et krav
· Dersom skituren går utenfor oppkjørte/ kvistede skiløyper, må minimum en turleder ha vinterturlederkurs? 
Skiturer på fjellet i eller i tilknytning til oppkjørte/ kvistede skiløyper/ tilsvarende:
· Minimum to turledere 
· Minimum en turledere bør ha vinterturlederkurs, resten må ha minimum grunnleggende turlederkurs
· Dersom skituren går utenfor oppkjørte/ kvistede skiløyper, må begge turledere ha vinterturlederkurs? 
Overnattingsturer sommer
I lavlandet 
· Minimum to turledere 
· Alle turledere må ha grunnleggende turlederkurs 
· Dette gjelder også overnattingsturer på DNT Lillehammers hytter, selv om noen av disse vil defineres som «på fjellet».
På fjellet  
· Minimum to turledere
· Minimum en turleder må ha sommerturlederkurs, turleder 2 må minimum ha grunnleggende turlederkurs 
Overnattingsturer vinter
I lavlandet 
· Minimum to turledere
· Alle turledere må ha grunnleggende turlederkurs
På fjellet  
· Minimum to turledere og maksimalt 12 deltakere. 
· Minst en turledere må ha vinterturlederkurs? Eller 2 vinter? (Oslo har 2 VinterTL)
· Turleder to må ha sommerturlederkurs?
· Enkelte turer kan avviker fra hovedregelen, etter avtale med styreleder? 
Fjellsportsturer 
Her gjelder Kompetanseveileder fjellsport.
Kanoturer
· Minimum 2 turledere
· Turledere må ha minimum grunnleggende turlederkurs
· Minst 1 turleder må ha grunnkurs kano (16 timer)
9. Realkompetanse
	Hvis en turleder ikke har tilstrekkelig høyt kurs, men er godt skikket, skal dennes realkompetanse dokumenteres av leder i turkomite/fjellsport og sendes til adm. for godkjenning og lagring. Dette gjelder kompetanse tilsvarende grunnleggende turlederkurs
Realkompetansevurdering for sommer- og vinterturlederkursnivå fremsende DNT sentralt for godkjenning. 

